Απόφαση της Επιτροπής

της 6ης Αυγούστου 2001

για την ενημέρωση της απόφασης 2000/112/ΕΚ για την κατανομή μεταξύ τραπεζών αντιγόνων των αποθεμάτων αντιγόνων

[κοινοποιηθείσα υπό τον αριθμό Ε(2001) 2472]

(Κείμενο που παρουσιάζει ενδιαφέρον για τον ΕΟΧ)

(2001/660/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 2001/12/ΕΚ(2), και ιδίως το άρθρο 14,

την απόφαση 91/666/ΕΟΚ του Συμβουλίου, της 11ης Δεκεμβρίου 1991, για τη δημιουργία κοινοτικών αποθεμάτων εμβολίων κατά του αφθώδους πυρετού(3), όπως τροποποιήθηκε τελευταία από την απόφαση 2001/181/ΕΚ της Επιτροπής(4), και ιδίως το άρθρο 7,

Εκτιμώντας τα ακόλουθα:

(1) Σύμφωνα με την απόφαση 91/666/ΕΟΚ, η αγορά αντιγόνων αποτελεί τμήμα της κοινοτικής δράσης για τη δημιουργία κοινοτικών αποθεμάτων εμβολίων κατά του αφθώδους πυρετού.

(2) Το παράρτημα Ι της απόφασης 91/666/ΕΟΚ αναφέρει λεπτομερώς τις ποσότητες και τους επιμέρους τύπους αντιγόνου ιού του αφθώδους πυρετού που πρέπει να διατηρούνται στα κοινοτικά αποθέματα αντιγόνων.

(3) Με την απόφαση 93/590/ΕΚ της Επιτροπής(5), όπως τροποποιήθηκε τελευταία από την απόφαση 2000/112/ΕΚ(6), θεσπίστηκαν διατάξεις για την αγορά στελεχών Α5, Α22 και Ο1 αντιγόνων ιού του αφθώδους πυρετού.

(4) Με την απόφαση 97/348/ΕΚ της Επιτροπής(7), όπως τροποποιήθηκε τελευταία από την απόφαση 2000/112/ΕΚ, θεσπίστηκαν διατάξεις για την αγορά στελεχών Α22-Iraq, C1 και ASIA1 αντιγόνων ιού του αφθώδους πυρετού.

(5) Με την απόφαση 2000/77/ΕΚ της Επιτροπής(8), θεσπίστηκαν διατάξεις για την αγορά ορισμένων ποσοτήτων στελεχών Α Iran 96, Α Iran 99, A Malaysia 97, SAT 1, SAT 2 (στελέχη ανατολικής Αφρικής και νότιας Αφρικής) και SAT 3 αντιγόνων ιού του αφθώδους πυρετού.

(6) Με την απόφαση 2000/569/ΕΚ της Επιτροπής(9) θεσπίστηκαν διατάξεις για την αγορά συμπληρωματικών ποσοτήτων στελεχών Α22-Iraq, O1-Manisa, ASIA 1-Shamir, A Malaysia 97, SAT 1, SAT 2 (στελέχη ανατολικής Αφρικής και νότιας Αφρικής) και SAT 3 αντιγόνων ιού του αφθώδους πυρετού.

(7) Σύμφωνα με τα γραπτά στοιχεία που διαβίβασε ο ανάδοχος σχετικά με την προμήθεια και την κατανομή στις εγκεκριμένες εγκαταστάσεις του αντιγόνου που έχει αγορασθεί δυνάμει της απόφασης 2000/569/ΕΚ, κρίνεται σκόπιμο να ενημερωθεί το παράρτημα της απόφασης 2000/112/ΕΚ για τις λεπτομέρειες κατανομής μεταξύ τραπεζών αντιγόνων των αποθεμάτων εμβολίων που έχουν προβλεφθεί στο πλαίσιο της κοινοτικής δράσης για αποθέματα εμβολίων κατά του αφθώδους πυρετού και περί τροποποιήσεως των αποφάσεων 93/590/ΕΟΚ και 97/348/ΕΚ.

(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/112/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Αυγούστου 2001.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 3 της 6.1.2001, σ. 27.

(3) ΕΕ L 368 της 31.12.1991, σ. 21.

(4) ΕΕ L 66 της 8.3.2001, σ. 39.

(5) ΕΕ L 280 της 13.11.1993, σ. 33.

(6) ΕΕ L 33 της 8.2.2000, σ. 21.

(7) ΕΕ L 148 της 6.6.1997, σ. 27.

(8) ΕΕ L 30 της 4.2.2000, σ. 35.

(9) ΕΕ L 238 της 22.9.2000, σ. 61.

ΠΑΡΑΡΤΗΜΑ

"ΠΑΡΑΡΤΗΜΑ

>ΘΕΣΗ ΠΙΝΑΚΑ>"